**ОБЯВЛЕНИЕ**

 МБАЛ „Лозенец“ ЕАД обявява **Търг с явно наддаване** за отдаване под наем на обект:

**„Клиника за дентални дейности състояща се от три броя оборудвани стоматологични кабинета и самостоятелна стерилизационна към тях“, на адрес, гр.София 1407, ул.“Козяк“ №1 в поликлиничната част.**

Срокът на отдаване под наем е 5 /пет/ години на спечелилият участник, в Търг с явно наддаване, с най-висока предложена наемна цена, при начална тръжна месечна цена от 4 600 /четири хиляди и шестстотин/ лв.

1. Кандидатите следва да са физически и юридически лица, търговци по смисъла на Търговския закон и да са специалисти в областта на денталната медицина с минимална образователно -квалификационна степен „Магистър“, осъществяващи дейност, като лекари по дентална медицина. След сключване на договора за наем, спечелилият участник следва да използва      отдадения под наем имот, съгласно описаното предназначение - за осъществяване на дентална медицина.

2. Начин на плащане и изисквания за обезпечения по изпълнение на договора:

2.1 След изтичане на 14 /четиринадесет/ дневен срок от връчването на влязлата в сила заповед за класиране, избраният за наемател, внася гаранционна вноска в размер на удвоена месечна наемна цена, предложена от него, по сметката на МБАЛ“Лозенец“ ЕАД:

 IBAN : BG13NASB96201010951801 ,BIC на банката:

NASBBGSF,Обслужваща банка : „Българска банка за развитие“ АД.

която обезпечава изпълнението на договора;

2.2 наемната цена се заплаща за всеки месец до 10 - то число на текущия месец по сметката на МБАЛ“Лозенец“ ЕАД:

IBAN : BG13NASB96201010951801

 BIC на банката: NASBBGSF - „Българска банка за развитие“ АД.

I. Получаване на тръжната документация.

1. Тръжните книжа могат да бъдат изтеглени от сайта на МБАЛ „Лозенец”ЕАД <http://lozenetz-hospital.bg/>.

 II. Оглед на обекта.

1.Оглед на обекта може да бъде направен всеки работен ден от 10.00ч до 16.30ч до крайната дата за подаване на оферти – 29.03.2023г.

2.Извършването на огледа се удостоверява чрез представяне на декларация. Достъп до помещенията се осъществява по подадена предварителна заявка от кандидата на тел.02/9607219 или на адреса посочен по-горе.

III. Подаване на предложенията

1. Предложенията се подават всеки работен ден от 09.00 до 16.30ч от деня на публикуването на съобщението за търг до 16.30ч на 29.03.2023г. на адрес: гр.София,1407 ул.“Козяк“№1, МБАЛ“Лозенец“ ЕАД- административна сграда -деловодство. Към предложението, участникът следва да приложи документ за внесен, в касата на болницата, депозит за участие в размер на 10 % от началната тръжна цена или 460 лв.

IV. Отваряне на предложенията.Класиране.

1.Предложенията ще бъдат отворени на 30.03.2023г. от 10,00 часа в на адрес, гр.София,1407 ул.Козяк“№1 МБАЛ “Лозенец“ЕАД, административна сграда. Критерият за оценяване на кандидатите е най-висока предложена тръжна цена. Предложенията, които не отговарят на одобрените образци, не са попълнени изрядно или не съдържат пълния набор от документи не се разглеждат, а подалият ги участник се отстранява.

V. Изискуеми документи.

1.За участие в търга, кандидатите следва да представят всеки един от изчерпателно изброените по-долу документи:

а/ Заявление за участие –образец №1;

 б/За физическите лица лична карта, за юридическите лица справка извлечение от официалния сайт на Търговски регистър и ЮЛНЦ;

 в/ Декларация за извършен оглед на обекта-образец №2;

 г/ Нотариално заверено изрично пълномощно за участие в търга в случаите, когато участникът се представлява от пълномощник;

 д/ Диплом за образователно-квалификационна степен „Магистър“ по дентална медицина;

 е/ Документ за платен депозит;

 2. Гореизброените документи, при подаването им, трябва да са поставени и затворени в запечатан непрозрачен плик, по начин, непозволяващ изваждането на част от документацията без отваряне.

3.Върху плика се отбелязват името на участника или името на упълномощеното лице и цялостното наименование на обекта на търга.

4. При неизпълнение на горепосочените условия, кандидатите няма да бъдат допуснати до участие в търга.

VII. Провеждане на търга

1. Комисия определена със Заповед на изпълнителния директор на МБАЛ “Лозенец“ ЕАД ще разгледа подадените заявления и ще допусне до търга с явно наддаване участниците, които отговарят на условията на търга.

 2. Стъпката за наддаване е 200 лв. Всяко увеличение трябва да бъде равно на наддавателната стъпка. Участниците обявяват високо и ясно предлаганите от тях суми. Обявената от участника сума го обвързва към комисията и другите участници в търга без право на позоваване на грешка. Преди третото обявяване на последната оферта се прави предупреждение, че е последна, и ако няма други предложения, наддаването приключва със звуков сигнал от председателя, който обявява спечелилия търга, предложената окончателна цена и закрива търга.

3. Търгът завършва със Заповед на изпълнителния директор на МБАЛ“Лозенец“ЕАД за:

3.1 определяне на наемател на обекта

3.2 прекратяване на търга

4.Заповедта се издава в 10-дневен срок от утвърждаването на протокола на комисията и се съобщава на участниците в процедурата.

VIII. Сключване на Договор

1.Изпълнителният директор сключва договор за наем с лицето, определено за наемател, след внасяне на гаранционния депозит и предоставяне на оригинални или заверени копия на документи, които удостоверяват, че лицето което е определено за наемател няма задължение по смисъла на чл.162,ал.2,т.1 от ДОПК към държавата или общината, в която е седалището и адреса му по регистрация, освен ако е допуснато разсрочване или обезпечение на задълженията или задължението е по акт, който не е влязъл в сила.

За допълнителна информация: гр.София, ул.“Козяк“ №1, тел 02 9607270